Irakin hyökätessä Kuwaitiin 2. elokuuta 1990 Mahmoud oli kenraaliluutnantti ja komensi Irakin 3. armeijakuntaa. Tilanteen kehittyessä edelleen Persianlahden sodaksi Mahmoud sai Saddam Husseinin vieraillessa hänen luonaan Basrassa käskyn johtaa hyökkäystä Khafjin kaupunkiin Saudi-Arabian puolella. Khafjin taistelusta tuli irakilaisten ainoa offensiivi koko sodan aikana. Tarkoitus oli, että Khafji oli alku laajemmalle hyökkäykselle Saudi-Arabiaan. Hyökkäävät irakilaiset valtasivat kaupungin sitä puolustavilta saudiarabialaisilta joukoilta, mutta Yhdysvaltojen 1. merijalkaväen divisioonan vastaisku mursi hyökkääjät. Khafji menetettiin 31. tammikuuta. Suuria tappioita kärsinyt Mahmoud pyysi lupaa vetäytyä. Lupaa ei tullut, mutta Mahmoud päätti silti offensiivin päättämisestä 1. helmikuuta ja alkoi vetäytyä joukkoineen. Vetäytyvät joukot kärsivät lisää tappioita ilmaiskuissa.